《吊熊飞将军六首 其二》
明代·彭絅

血战江城万鼓催，悲风特地起泉台。从前富贵称廊庙，此日纲泉系草莱。

铜岭夜残鸡舌远，曲江秋晚鹤声哀。山堂集取蝉蛙语，狐笔他年一例裁。

作者简介：彭絅，东莞人。谊孙。明武宗正德九年（一五一四）进士。除浦城令，擢刑部主事，乞终养。年四十三卒。传见民国《东莞县志》卷五六。